Eva Koldits

Eva Koldits (Klemets, sündinud Eva Ivanov; sündinud 14. veebruaril 1977) on eesti näitleja ja lavastaja. Ta lõpetas 1995. aastal Kehra Keskkooli ja õppis aastatel 1996–1999 Tallinna Pedagoogikaülikoolis eesti filoloogiat. Aastatel 2000–2004 õppis ta Eesti Muusikaakadeemia Kõrgemas Lavakunstikoolis lavastajaks (21.lend). 2006. aastal läbis samas magistriõppe. Aastatel 1998–1999 töötas ta Tallinna Muusikakeskkoolis. Aastatel 2004–2006 töötas ta lavastajana Tallinna Linnateatris, aastatel 2007–2010 näitleja ja lavastajana Vanemuises. Aastatel 2010–2018 oli ta Teater NO99 näitleja ja lavastaja. Tema lavastused "Et keegi mind valvaks" (2004) ja "Sugrierror.com" (2011) on nomineeritud Eesti teatri aastaauhindade eripreemiale ning lavastus "Tokerjad" (2014) parima lavastaja preemiale. 2013. aastal nomineeriti ta osatäitmise eest Teater NO99 lavastuses "Suur õgimine" Eesti teatri aastaauhindade parima naiskõrvalosatäitja auhinnale. Aastal 2024 pälvis Eesti Kultuurkapitali audiovisuaalse kunsti aastapreemia Karini rolli eest Eeva Mägi filmis "Mo Mamma". Alates 2006. aastast on ta Eesti Lavastajate Liidu liige. 2003 Sławomir Mrożek, Politsei, Eesti Muusikaakadeemia Kõrgem Lavakunstikool Eesti Nukuteatri vahesaalis 2003 Frank Macguinness, Et keegi mind valvaks, Tallinna Linnateater 2004 Peet Vallak, Relvad vastamisi Udriku laiul (MTÜ Lihtsad Lahendused) 2005 Jaan Tätte, Meeletu, Tallinna Linnateater 2005 Jaan Koha, Kaubamaja (ballett) Viru Keskuses Eesti muusika päevade raames 2005 Lemminkäinen – mäng "Kalevala" teemadel, koos Jaan Toominga ja Anne Türnpuga, Pärimusteater Loomine Tartu Sadamateatris 2005 Rikard Bergqvist, Birdy, Tallinna Linnateater 2006 Aleksandr Galin, Tähed hommikutaevas, Vanemuine 2007 Enn Vetemaa, Roosiaed, MTÜ Tuulekell Kiviloo mõisa pargis 2008 Donald Margulies, Kogutud teosed, Vanemuine Sadamateatris 2008 Anne Türnpu / Eva Klemets, Katkuaja lood, Nargen Opera Omari küünis Naissaarel 2010 Olav Ehala, Leelo Tungal, Nukitsamees, Vanemuine 2010 Pariisi linnas Londonis. Veljo Tormis 80, koos Anne Türnpuga, Veljo Tormise Kultuuriselts Kõrveaia talus 2011 Anne Türnpu, Mart Koldits, Sugrierror.com, Teater NO99 Põhuteatris 2011 Stephen King, Misery, Teater NO99 2013 Tokerjad, koos Anne Türnpuga, Anija mõisas 2015 Veljo Tormis, Mart Saar, kontsertlavastus Isuri eepos (koos Anne Türnpuga), Albu vallas Kodru rabas 2016 Oskar Luts / Eva Koldits, Soo, Ugala 2018 Jan Kaus, Indrek Koff, Toomas Täht, Eva Koldits, Stiiliharjutused, Tallinna Kirjanike Maja musta laega saalis 2018 Eva Koldits, Marika Vaarik ja Anne Türnpu, NO30,5 Käbikojas (trupitöö), Teater NO99 2018 Anne Türnpu, Eva Koldits, Elokäük (koos Anne Türnpuga), Hageri vennastekoguduse palvemajas 2019 Eero Epner, Anonüümne igatsus, Ekspress Meedia AS Alexela kontserdimajas 2020 Veljo Tormis, Lindude äratamine (koos Anne Türnpuga), MTÜ Lood ja Laulud Kuusalu vallas Kõrveaial 2020 Eva Koldits, Anne Türnpu, Blablabla (koos Anne Türnpuga), Paide Teater 2021 Jan Kaus, Indrek Koff, Toomas Täht, Mingo Rajandi, Hendrik Kaljujärv, Andres Tenusaar, Eva Koldits, Imelik Peegel, Sakala Teatrimajas 2012 Carmen – Alpimaja 2015 Susan Markna – Viimane võmm 2015 Marit – Varjudemaa 2018 - 2020 – Laura ema – Padjaklubi 2019 Heli Vint – Reetur 2011 õpetaja Mets – Surnuaiavahi tütar 2015 Eeva – Roukli 2018 Helmes Tungal – Seltsimees laps 2018 Liisu – Võta või jäta Eva Kolditsa abikaasa on Mart Koldits. Eva Klemets IMDb Eva Koldits Teater NO99